Měrjow

Měrjow ( MelauneWalter Wenzel: Oberlausitzer Ortsnamenbuch (2008), ISBN 978-3-7420-2067-3 ) je hornjołužiska wjes w Zhorjelskim wokrjesu. Słuša wot lěta 1994 ke gmejnje Vierkirchen a je sydło gmejnskeho zarjada.

 Geografija 
Nadeńdźe so při lěwym brjoze Čorneho Šepca něhdźe šěsć kilometrow wuchodnje Wósporka.

 Stawizny 
Napřećo wjesce, na prawym brjoze rěčki, steji stare hrodźišćo, kotrež so tež wot serbskich Milčanow wužiwaše. Prěnje historiske naspomnjenje wjeski sameje jako Merowe pochadźa z lěta 1239. Hišće w druhej połojcy 16. lětstotka prědowaše so w Měrjowskej cyrkwi tež serbsce. Rěčna změna k němčinje bě pak nanajpozdźišo kónc 17. lětstotka wotzamknjena.Frido Mětšk: Zur Frage der deutsch-sorbischen Sprachgrenzen des 16. Jahrhunderts im Markgraftum Oberlausitz und im Amte Stolpen. W: Lětopis, rjad B, čisło 7 (1960), LND, Budyšin 1960, str. 83–132. Wot 1815 do 1945 słušeše Měrjow kaž cyły sewjerowuchod Hornjeje Łužicy do pruskeho kralestwa.

 Towarstwa 
Měrjowske towarstwo Die Milzener e.V. zaběra so z kulturu a tradiciju pohanskich Miłčanow, prjedownikow hornjołužiskich Serbow.vierkirchen.com: Unsere Vereine. Wotwołane dnja 29. awgusta 2017.

 Žórła 

 Wotkazaj 

 Měrjow na stronach gmejny Vierkirchen (němsce)

Kategorija:Sydlišćo w Zhorjelskim wokrjesu
Kategorija:Sydlišćo w Hornjej Łužicy
Kategorija:Sydlišćo při Čornym Šepcu
Kategorija:Vierkirchen
Kategorija:Prěnje naspomnjenje 1239